Saladuslik tsaar

"Saladuslik tsaar" on ulmeraamatute sari, mille autorid koonduvad Maniakkide Tänava eestvedamisel toimuva Tartu ulmekirjutamise töötoa liikmete hulka. Žanriliselt on tegemist segažanriga, kuna erinevates lugudes on esindatud nii aurupunk, kosmoseulme kui küberpunk ning veelgi enam erinevaid ulme alamžanre. Sarja eestvedajateks ning kõikide sarjas ilmunud raamatute kaasautoriteks on J.J. Metsavana ja Maniakkide Tänav. Sarjas on ilmunud järgmised teosed: Sarja esimene raamat, "Saladuslik tsaar", ilmus 2012. aastal. Veidi vähem kui aasta varem toimus ka esimene ulmekirjutamise töötuba, mille kirjutamisteemaks jäi "Ja rongid peatusid" - Maniakkide Tänava sellenimelisest loost sai hiljem ka kogumiku avalugu. Kõik sarja lood on pea eranditult valminud just ulmekirjutamise töötoa lugudena. Raamat võeti lugejate poolt kiidusõnadega vastu ning pärjati ka Eesti Ulmeühingu auhinnaga Stalker parima kogumiku kategoorias. Tõlkija ja toimetaja Sash Uusjärv on kommenteerinud raamatut sõnadega: "Nagu läheks hommiku sussi seest oma igapäevast kommi võtma ja päkapikk on sinna hoopis purgitäie krehvtiseid männiriisikaid toonud." Üks oluline liin, mis läbib sarja kõiki raamatuid, on eestlus - eestlus ulmes ning erinevates ulmealamžanrides. Tervet sarja ühendab meie päikesesüsteemi tulevik, täpsemalt Maa, Kuu ja Pluto tulevikuühiskonnad. Maal on tegevus koondunud Eestisse ning selle lähiümbrusse. Saladuslik Tsaar 3 ja 4 olid algselt planeeritud ühe romaanina, mis võtaks varasemates lühijuttudes-romaanides käsitletud teemasid ja tegelasliine kokku. Loo maht kasvas planeeritust suuremaks ning selle tulemusena ilmus kaks eraldi teost. Samas ei ole tegemist lihtsalt poolitatud romaaniga, vaid ka kolmandale raamatule on kirjutatud konkreetne lõpp, mis sõlmib osa liine kokku muutes loo ühtse tervikuna loetavaks teoseks. Üheks olulisemaks liiniks on neis romaanides kindlasti kunagise vapra eesti sõdalase Kallose seiklused, kes on nüüd saatuse ja meditsiini tahtel lagunenud kaheks erinevaks isiksuseks. Kaliks ja Losiks. Esimene romaan on Kali romaan ja teine on Losi romaan. Muidugi jätkuvad ka teiste vahvate varasemate tegelaste lood nagu Jomka, Õnnepäev, Must vassili, Liidia jt. Ühtlasi on esimene romaan rünnakukäigulugu Tarbatu vastu ning neljas rünnak Kiievi suunas. Neljas raamat on sellevõrra ka actionitihkem, kuna lõpp on lähemal. Kal on eestluse tuleviku üle südant valutav lüürilisem ja süngem pool Kallosest, sageli ka lihtsalt sügavamate ideedega inimene. Los on vastukaaluks aga kerglasem, aegajalt kergelt melanhooliasse langev ning liiga nostalgiline viinahimuline sehkendaja, keda peetakse lihtsameelsemaks, kuid kes suudab kuidagi alati suurema jama kokku keerata kui Kallose teine pool - Kal. Kirjastus Fantaasia 2012 (jutukogu) Autorid: Maniakkide Tänav, J.J. Metsavana, Jaagup Mahkra Kaanepilt: Aleksander Rostov Sisepildid: Aili Gerz Maale läheneb hiidasteroid Tooni, mis ähvardab lõpetada inimkonna eksistentsi. Maailma riikide valitsused otsustavad planeedi maha jätta ja minna otsima ellujäämisvõimalusi mujalt päikesesüsteemist ning kaugemalt galaktikast. Kuid ressursside puudusel ei ole võimalik võtta kaasa kõiki maalasi. Mis saab neist kes lähevad teele? Mis saab neist kes jäävad maha? Kolm eesti ulmeautorit vaatavad läbi käesoleva jutusarja tulevikku ning toovad teieni nii humoorikaid kui ka kurbi lugusid lähi- ja kaugtulevikust. See on nägemus maailmast, mida ühendab kogu inimkonda vapustav kataklüsm. Maailmast, kus ohu eest pagejad jätavad endast maha tehisintelligentsiga ründesatelliitide kompleksi, mis lõpetaks sõjad. "Ja rongid peatusid" Maniakkide Tänav "Lahkumiskink" Maniakkide Tänav "Robonaut" Maniakkide Tänav "Väike täpp horisondil" Jaagup Mahkra "Stardiloendus" Maniakkide Tänav "Vanemate nimel" Maniakkide Tänav "Laenatud elu" J. J. Metsavana "Kindlus taevas" J. J. Metsavana "Proovisõit ehk kuidas vürst kuu peale kippus" J. J. Metsavana "Saladuslik tsaar" J. J. Metsavana "Must muna" J. J. Metsavana "Pudrumägi" J. J. Metsavana "Põrguvärav" Maniakkide Tänav Katkend kogumikust Kirjastus Fantaasia 2015 (jutukogu). Autorid: J.J. Metsavana, Reidar Andreson, Mairi Laurik, Leila Tael-Mikešin, Maniakkide Tänav Kaanepilt: Meelis Krošetskin Siseillustratsioonid: Luule Lille "Duumioru lood" on 2013. aasta parima kogumiku Stalkeriga pärjatud "Saladusliku tsaari" järg. Maad kokkupõrkega ähvardanud hiidasteroid Tooni muudab viimasel hetkel suunda ja planeeti tabab vaid temaga kaasas olnud kivirämps. Inimkond on hämmingus. Kuidas on võimalik, et asteroid suunda muudab? Mida Tooni endast õigupoolest kujutab? Selles kogumikus saame heita pilgu inimkonnale enne ja pärast kohtumist tundmatuga. "Pagemisruum" Maniakkide Tänav "Tema meeltes voolab jää" Reidar Andreson "Elu ei hüüa tulles" Maniakkide Tänav, J. J. Metsavana "Neuronite ja bittide sõda" Maniakkide Tänav "Au ei olegi vaja" Maniakkide Tänav "Surema programmeeritud" Maniakkide Tänav, J. J. Metsavana "Prussakad jäävad" Maniakkide Tänav, Mairi Laurik "Öönõia laps" Maniakkide Tänav, Leila Tael-Mikešin Kirjastus Fantaasia 2015 (romaan) Autorid: Maniakkide Tänav, J. J. Metsavana Kaanepilt ja siseillustratsioonid: Meelis Krošetskin Romaan on juba kolmas «Ippoliti» sarja liigituv teos. Teose tegevustik toimub 500-1000 aastat pärast Tooni saabumist. Maa on võõrelu haardes. Säilinud on vaid väike lapike, kus osutatakse vastupanu. Veel on inimesi, kes teevad kõik, mis nende võimuses, et inimkonna koduplaneet jääks neile alles. See lapike on Eesti. Need inimesed on eestlased. Katkend romaanist Kirjastus Fantaasia 2016 (romaan) Autorid: Maniakkide Tänav, J. J. Metsavana Kaanepilt ja siseillustratsioonid: Meelis Krošetskin Sõjaretk Uus-Kiievi vastu on alanud! Kuid Õnnepäev ja tema malev ei ole ainus jõud, kes on iidse linna oma sihikule võtnud. Hämarusest astuvad välja need, kes vajavad Kiievit rohkem kui Õnnepäev... Ja vajavad seda iga hinna eest. Eepiline lahing on toimumas Uus-Kiievi all. Nii Õnnepäev, Los, Jomka kui vürst Vassili peavad oma võitluseid, igal oma eesmärgid, mõnel ka vastandlikud. Selgub, et nii mõnelgi mütoloogilisel koletisel on mehaaniline taust. Maa elanike saatus seisab noateral... Katkend romaanist Kirotar, Martin (2013) Raamatuarvustus: Saladuslik tsaar Reaktor Nassar, Oskar (2015) Ippolit, quo vadis? Reaktor Sulbi, Raul (2015) Raamatuarvustus: Estronaudid teelahkmel? Reaktor Andreson, Reidar (2016) Raamatuarvustus: Ja nad suridki Reaktor Raamatukoguhoidja (2017) Maniakkide Tänav "Saladuslik tsaar 4: Kui rumalad surid" Lääne-Virumaa keskraamatukogu Nassar, Oskar (2016) "Saladuslik tsaar 4: Kui rumalad surid" Kirjanduslik Päevaraamat Helme, Peeter (2016) Peeter Helme soovitab. Maniakkide Tänav ja JJ Metsavana - Saladuslik tsaar VIkerraadio Kolm (2012) Kui Hea Raamat: Maniakkide tänav, J.J. Metsavana, Jaagup Mahkra "Saladuslik tsaar" Müürileht Ulmekirjanduse BAAS (2017) Org, Andrus. "Eesti ulmekirjanduse žanrid ja nende poeetika" (PDF). Tartu Ülikool. Eesti Ulmeühing. "2013 tulemused". ulme.ee. Uusjärv, Sash. "Parimad raamatud 2012". Eesti Ekspress. J.J. Metsavana, Maniakkide Tänav. "Raamatuesitlus: Saladuslik tsaar 4 - Kui rumalad surid". reaktor. Maniakkide Tänav, J.J. Metsavana, Jaagup Mahkra (2012). Saladuslik Tsaar. Tartu: Fantaasia.{{raamatuviide}}: CS1 hooldus: mitu nime: autorite loend (link) Maniakkide Tänav, Reidar Andreson, J.J. Metsavana, Mairi Laurik, Leila Tael-Mikešin (2015). Saladuslik tsaar 2. Duumioru Lood. Tartu: Fanataasia.{{raamatuviide}}: CS1 hooldus: mitu nime: autorite loend (link) Maniakkide Tänav, J.J. Metsavana (2015). Saladuslik tsaar 3. Kettmõõgaga Mõõdetud Maa. Tartu: Fantaasia. Kirotar, Martin. "Intervjuu: Metsavana, Tänav ja Mahkra". Reaktor. Maniakkide Tänav, J.J. Metsavana (2016). Saladuslik tsaar 4. Kui Rumalad Surid. Tartu: Fantaasia. Eesti Ulmeühing. "2016 tulemused". ulme.ee.